Document ID: 32014D0943

NEUVOSTON TÄYTÄNTÖÖNPANOPÄÄTÖS,
annettu 19 päivänä joulukuuta 2014,
kriisinratkaisuneuvoston puheenjohtajan, varapuheenjohtajan ja neljän kokoaikaisen kriisinratkaisuneuvoston lisäjäsenen nimittämisestä
(2014/943/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15 päivänä heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti sen 56 artiklan 6 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Asetus (EU) N:o 806/2014 tuli voimaan 19 päivänä elokuuta 2014.
(2)
Jotta päätöksenteko olisi kriisinratkaisuasioissa nopeaa ja tehokasta, asetuksen (EU) N:o 806/2014 42 artiklan 1 kohdalla perustettu kriisinratkaisuneuvosto, jäljempänä ’kriisinratkaisuneuvosto’, on erityinen unionin virasto, jolla on sen tehtäviä vastaava erityisrakenne.
(3)
Kriisinratkaisuneuvoston kokoonpanossa olisi otettava asianmukaisesti huomioon kaikki edut, jotka ovat merkityksellisiä kriisinratkaisumenettelyissä. Kun otetaan huomioon kriisinratkaisuneuvoston tehtävät, olisi nimitettävä puheenjohtaja, varapuheenjohtaja ja neljä kokoaikaista kriisinratkaisuneuvoston lisäjäsentä.
(4)
Asetuksen (EU) N:o 806/2014 56 artiklan 7 kohdan nojalla mainitun asetuksen voimaantulon jälkeen nimitettävän ensimmäisen puheenjohtajan toimikausi on kolme vuotta, ja se voidaan uusia kerran viideksi vuodeksi. Asetuksen (EU) N:o 806/2014 56 artiklan 5 kohdan nojalla varapuheenjohtajan ja neljän kokoaikaisen kriisinratkaisuneuvoston lisäjäsenen toimikausi on viisi vuotta.
(5)
Komissio toimitti asetuksen (EU) N:o 806/2014 56 artiklan 6 kohdan mukaisesti 19 päivänä marraskuuta 2014 2014 Euroopan parlamentille lopullisen luettelon ehdokkaista puheenjohtajaksi, varapuheenjohtajaksi ja neljäksi kokoaikaiseksi kriisinratkaisuneuvoston lisäjäseneksi. Komissio toimitti 5 päivänä joulukuuta 2014 Euroopan parlamentille puheenjohtajan, varapuheenjohtajan ja neljän kokoaikaisen kriisinratkaisuneuvoston lisäjäsenen nimittämistä koskevan ehdotuksen. Euroopan parlamentti hyväksyi ehdotuksen 16 päivänä joulukuuta 2014,
ON HYVÄKSYNYT TÄMÄN PÄÄTÖKSEN:
1 artikla
1. Nimitetään seuraava henkilö kriisinratkaisuneuvoston kokoaikaiseksi jäseneksi toimikaudeksi, joka on kolme vuotta tämän päätöksen voimaantulosta.
Elke KÖNIG, puheenjohtaja.
2. Nimitetään seuraavat henkilöt kriisinratkaisuneuvoston kokoaikaisiksi jäseniksi toimikaudeksi, joka on viisi vuotta tämän päätöksen voimaantulosta.
-
Timo LÖYTTYNIEMI, varapuheenjohtaja
-
Mauro GRANDE, strategia- ja koordinaatiojohtaja
-
Antonio CARRASCOSA, kriisinratkaisusuunnittelun johtaja
-
Joanne KELLERMANN, kriisinratkaisusuunnittelun johtaja
-
Dominique LABOUREIX, kriisinratkaisusuunnittelun johtaja
2 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 19 päivänä joulukuuta 2014.

Labels: 2
15